राम रहीम को सजा सुनाए जाने के बाद सिरसा में डेरा मुख्यालय की ली जा सकती है तलाशी  
पंचकूला में हुई हिंसा के बाद चलाया गया अभियान
पुलिस डेरा मुख्यालय में तलाशी लेने का प्रयास करेगी
सिरसा में डेरा परिसरों से बाहर आ रहे हैं अनुयायी
हरियाणा के पुलिस महानिदेशक बीएस संधू ने कहा कि गुरमीत को सोमवार को सजा सुनाए जाने के बाद पुलिस डेरा मुख्यालय में तलाशी लेने का प्रयास करेगी. उनसे पूछा गया था कि राज्यभर में डेरा केन्द्रों की तलाशी लिए जाने के बाद क्या डेरा मुख्यालय में भी तलाशी ली जाएगी? उन्होंने पत्रकारों से कहा ‘‘ जहां तक सिरसा (डेरा) का संबंध है, लोग (डेरा अनुयायी) डेरा परिसरों से बाहर आ रहे हैं. हम भी कल से उन्हें (डेरा परिसरों) से बाहर आने में मदद कर रहे है.’’ संधू ने कहा ‘‘कल सजा सुनाए जाने के बाद हम डेरा में तलाशी लेने का प्रयास करेंगे. लेकिन फिलहाल अभी ऐसी कोई योजना नहीं है.’’
(इनपुट भाषा से)